Resolució 372/2017, de 20 de novembre
Administración: Ajuntament de l'Aldea
Informació sobre una subvenció.
La inactivitat persistent i reiterada (perquè sembla ser que tampoc hauria donat resposta a la sol·licitud d'informació de la que deriva aquesta Reclamació) de l'Ajuntament no és admissible que pugui impedir l'exercici del dret d'accés a la informació demanada; en conseqüència, la GAIP resol aquest cas malgrat la manca de l'informe municipal previst a l'article 33.4 de l'RGAIP.
El fet que en aquest cas l'Administració reclamada sigui la receptora de la subvenció, i no la subvencionant, fa que no sigui la responsable de publicar aquesta subvenció en el seu web, ja que aquesta obligació és assenyalada per l'article 15 LTAIPBG per a les que convoquen i atorguen subvencions; ara bé, això no treu que, en tant que presumpta beneficiària de la subvenció, tingui previsiblement en el seu poder tota la informació demanada i, en conseqüència, esdevingui obligada a donar-la en el marc de l'exercici del dret d'accés a la informació pública.
Número d'expedient de la reclamació: 421/2017.
Demana que l'accés a aquesta informació sigui per mitjà electrònic.
Els antecedents posen de manifest que l'Ajuntament de l'Aldea no hauria emès l'informe previst per l'article 33.4 de l'RGAIP dins del termini establert per aquest precepte i del requerit per la GAIP, ja que es va demanar el dia 2 d'octubre i no hauria estat rebut el 9 de novembre, data de redacció d'aquesta Resolució, malgrat haver estat reclamat telefònicament pels serveis de la GAIP.
Tot i que l'incompliment d'aquesta obligació municipal impedeix a la GAIP de disposar de tots els elements existents per resoldre, les característiques de la informació demanada permeten elaborar aquesta Resolució, malgrat la manca de les aportacions municipals.
I és que la inactivitat persistent i reiterada (perquè sembla ser que tampoc hauria donat resposta a la sol·licitud d'informació de la que deriva aquesta Reclamació) de l'Ajuntament no és admissible que pugui impedir l'exercici del dret d'accés a la informació demanada.
En conseqüència, la GAIP resol aquest cas malgrat la manca de l'informe municipal previst a l'article 33.4 de l'RGAIP.
La informació sol·licitada és relativa a una subvenció determinada i les dades concretes que es demanen (identificació de la subvenció, import i Administració que l'atorga) està clar que han de ser objecte de publicitat activa per mandat de l'article 15 LTAIPBG, i si han de ser objecte de publicitat activa, amb més raó poden ser-ho del dret d'accés a la informació pública, que té un abast material molt més ampli (tota la informació que és en poder de l'Administració).
Aquestes consideracions porten a la conclusió de què no sembla que hi pugui haver cap argument en base al qual es pugui denegar a la persona reclamant l'accés a la informació sol·licitada.
El fet que en aquest cas l'Administració reclamada (l'Ajuntament de l'Aldea) sigui la receptora de la subvenció, i no la subvencionant, fa que no sigui necessàriament la responsable de publicar aquesta subvenció en el seu web, ja que aquesta obligació és assenyalada per l'article 15 LTAIPBG per a les que convoquen i atorguen subvencions.
Ara bé, això no treu que, en tant que presumpta beneficiària de la subvenció, tingui previsiblement en el seu poder tota la informació demanada i, en conseqüència, esdevingui obligada a donar-la en el marc de l'exercici del dret d'accés a la informació pública.
En conseqüència, procedeix concloure que l'Ajuntament de l'Aldea ha de facilitar la informació sol·licitada a la persona reclamant i ha de fer-ho per mitjà electrònic, tal com aquesta ha demanat (article 36 LTAIPBG).
Sobre la base d'aquestes comunicacions i de les efectuades per les persones interessades, la GAIP ha de fer seguiment del compliment de les seves resolucions, d'acord amb el previst pels articles 48 i següents del seu Reglament, aprovat Decret 111/2017, de 18 de juliol pel, i per l'apartat 30 del seu Manual de reclamació, i pot adoptar les mesures que s'hi preveuen en cas d'incompliment.
Sobre la base dels antecedents i fonaments jurídics exposats, el Ple de la GAIP, en la sessió de 20 de novembre de 2017, resol per unanimitat: